दूसरे दिन 25% ड्रॉप हुआ कलेक्शन, फर्स्ट वीकेंड तक 60 करोड़ कमाने की उम्मीद
Mission: Impossible 7 Box Office Collection 2023 Update; What is the latest box office collection report for Tom Cruise's movie Mission Impossible 7?  टॉम क्रूज स्टारर हॉलीवुड फिल्म ‘मिशन इम्पॉसिबल- डेड रॉकिंग पार्ट 1’ ने बुधवार को देश में अच्छी ओपनिंग की थी।
टॉम क्रूज स्टारर हॉलीवुड फिल्म ‘मिशन इम्पॉसिबल- डेड रॉकिंग पार्ट 1’ ने बुधवार को देश में अच्छी ओपनिंग की थी। पहले दिन इस फिल्म ने 12.3 करोड़ का कलेक्शन किया था। हालांकि, दूसरे दिन फिल्म के कलेक्शन में 25% की गिरावट देखने काे मिली।
दूसरे दिन 9 करोड़ का बिजनेस करते हुए फिल्म ने दो दिनों में 21 करोड़ रुपए की कमाई कर ली है। फिल्म को मिल रही अच्छी माउथ पब्लिसिटी को देखते हुए उम्मीद है कि फर्स्ट वीकेंड तक यह 60 करोड़ रुपए कमा लेगी।
दूसरी तरफ बॉक्स ऑफिस मोजो के मुताबिक ग्लोबली इस फिल्म ने ओपनिंग डे पर 158 करोड़ का कलेक्शन किया है।
फर्स्ट वीकेंड में 492 करोड़ के ग्लोबल कलेक्शन की उम्मीद
ग्लोबली यह फिल्म फर्स्ट वीकेंड तक 60 मिलयन डॉलर यानि 492 करोड़ रुपए तक कमा सकती है। रिलीज के पहले पांच दिनों में, फिल्म की टिकट सेल उत्तरी अमेरिका में 698 करोड़ रुपए से 780 करोड़ रुपए तक और इंटरनेशनल बॉक्स ऑफिस पर 1314 करोड़ रुपए तक पहुंचने की उम्मीद है।
स्क्रीनिंग के दौरान थिएटर में पहुंचे टॉम क्रूज
इसी बीच टॉम क्रूज का एक वीडियो भी सोशल मीडिया पर वायरल है। अमेरिका के अटलांटा स्थित एक थिएटर से सामने आए इस वीडियो में टॉम फिल्म की स्क्रीनिंग के दौरान दर्शकों से हाथ मिलाते हुए नजर आ रहे हैं।
अगले साल 28 जून को रिलीज होगा सीक्वल
यह फिल्म मिशन इम्पॉसिबल सीरीज की 7वीं फिल्म है। इससे पहले रिलीज हुए इसके 6 पार्ट बॉक्स ऑफिस पर कई रिकॉर्ड बना चुके हैं। फिल्म में टॉम क्रूज के अलावा हेले एटवेल, विंग रेम्स और सिमोन पेग समेत कई कलाकार नजर आ रहे हैं। इसका सीक्वल अगले साल 28 जून को रिलीज होगा।